hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu eo hu eo hu eo hu hu eo hu hu hu hu hu hu hu hu hu eo hu eo hu eo hu eo hu hu it hu hu hu hu hu hu hu hu hu hu eo hu eo hu eo hu hu it hu hu hu hu hu hu hu hu hu hu hu eo hu eo hu eo hu eo hu hu hu hu hu hu hu hu hu en ka hu sv mt hu fr km hu de en hu de en hu hu hu hu en ka hu sv mt hu fr en hu de km hu hu hu hu hu hu hu hu hu hu hu hu hu hu hu en ca hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu de hu hu
1082 Budapest, Üllői út 70.
Nyitva tartás: hétfőtől-csütörtökig 14 és 18 óra között
Kizárólag vezetékes fejhallgatók kábelhibáit javítjuk
Bizonyos fejhallgatókat érdemes lehet alakítani, hogyha a gyári állapothoz képest javíthatunk rajtuk valamilyen szempontból. Például cserélhető kábelessé alakíthatunk fixen bekötött kábellel rendelkező modelleket. Viszont vannak olyan modellek is, melyeket egy a fixen bekötött kábellel sokkal tartósabbá tehetünk.
Bizonyos Beyerdynamic fejhallgatókat viszonylag egyszerűen és szépen át lehet alakítani cserélhető kábelessé, mivel van bennük elég hely egy mini XLR csatlakozó beépítéséhez.
Beyerdynamic DT 990 fejhallgató átalakítása cserélhető kábelessé
Az átalakítás során a fejhallgatóba beépítésre kerül egy felületre szerelhető 3 pólusú mini XLR dugó, míg a gyári kábel felső végére egy 3 pólusú mini XLR lengőaljzatot szerelünk.
A mini XLR csatlakozó azért ideális választás, mert kellően masszív, nem forog el és nem csúszik ki magától. A kábel bekötése az AKG fejhallgatókéval megegyező, vagyis az átalakított fejhallgató ezek kábeleivel is kompatibilis lesz.
Utángyártott fülpárna Beyerdynamic DT 990 fejhallgatóhoz
Mit jelent, hogy egy fejhallgató cserélhető kábeles?
A cserélhető fejhallgató kábel azt jelenti, hogy a fejhallgató kábelét ki lehet húzni a fejhallgatóból, cseréjéhez nincs szükség forrasztásra, mert mindkét vége csatlakozóval van ellátva.
Miért jó, ha egy fejhallgatónak cserélhető a kábele?
A cserélhető fejhallgató kábel előnye, hogy lehet egy (vagy több) tartalék kábelünk, melyet otthon is könnyedén ki tudunk cserélni a fejhallgatón, például abban az esetben ha a használatban lévő kábelünk tönkremegy. Szállításhoz kihúzhatjuk a kábelt a fejhallgatóból, ami így kevésbé lesz kitéve a sérüléseknek. Ezen kívül lehetőségünk nyílik különféle audió kábelek tesztelésére egyazon eszközzel.
A mini XLR csatlakozóval szerelt kábel aljára általában jack dugó kerül, mely lehet 3.5mm-es, 6.3mm-es vagy átalakítós, a fejhallgató felőli vége pedig 3 pólusú mini XLR lengő aljzat (1-GND, 2-R, 3-L). Ez a kábeltípus az alábbi fejhallgatókkal kompatibilis:
AKG K141 Studio, K141MKII, K171MKII, K181DJ, K240 Studio, K240MKII, K267, K271MKII, K702, K712 Pro, Q701, Q702, Q712 Pro.
Beyerdynamic DT 770 Pro fejhallgató átalakítása cserélhető kábelessé
A különböző Beyerdynamic fejhallgatók szerelése a modelltől függ, de a legtöbb esetben ugyan úgy történik, mivel a kialakításuk hasonló, és csak apróbb különbségek vannak köztük. A fülpárna peremes rögzítésű. A porvédőt egy műanyag gyűrű rögzíti a fülpárna alatt, amit ki kell pattintani a helyéről, és így a porvédővel együtt az a műanyag korong is kiemelhető, amibe a hangszórót szerelték. A hangszóró hátoldalán találhatók a forrasztási pontok.
Amikor cserélhető kábelessé alakítunk át egy fejhallgatót, a kábel felső részéhez tartozó gyári törésgátlót eltávolítjuk. Hogyha a műanyag házon lévő kábel bevezető lyuk átmérője túl kicsi a beépítendő csatlakozó méretéhez képest, akkor felfúrjuk. Ha szabályos kör keresztmetszetű lyukat szeretnénk készíteni, akkor lépcsős fúrót használunk. A felületre szerelhető mini XLR dugónak 11 milliméteres furatot kell készíteni.
Utángyártott fülpárna Beyerdynamic DT 770 Pro fejhallgatóhoz
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Fejhallgató átalakítás
Csatlakozó: Mini XLR aljzat Amphenol AG3F
Csatlakozó: Mini XLR dugó Amphenol AG3-MCC
Javítás: Csatlakozó csere fejhallgatón
fejhallgató átalakítás, fejhallgató javítás - Beyerdynamic fejhallgató javítás
E-MU Teak audiofil referencia fejhallgató átalakítása
Dátum: 2021. 07. 07.
Ez is egy nehéz szülés volt, de határozottan megérte: végre elkészültem az E-MU Teak fejhallgató átalakításával. Az E-MU Teak hangzásában egy audiofil referencia fejhallgató, megjelenésében pedig egy igazi kis ékszerdoboz a tikfa fülkagylóknak köszönhetően. A fejhallgatót két 3.5mm-es jack aljzat beépítésével cserélhető kábelessé alakítottam. Az aljzatokat és a hangszórókat a KáCsa Audiós KCE-Hp kábel belső vezetékeivel kötöttem össze. A gyári kábelen kicseréltem a hibás jack dugót, valamint két további jack dugóval láttam el a kábel felső végeit.
Ha nálatok is lapul egy hibás fejhallgató, amit érdemes volna felújítani, hétfőtől-csütörtökig 14 és 18 óra között megtaláltok Budapesten az Üllői út 70-ben a Semmelweis klinikák metróállomáshoz közel.
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Fejhallgató átalakítás
Csatlakozó: Jack aljzat Lumberg KLB 4 (2db)
Csatlakozó: Átalakítós jack dugó 3.5mm vagy 6.3mm
Csatlakozó: Standard jack dugó 3.5mm sztereó (2db)
Javítás: Csatlakozó csere fejhallgatón
fejhallgató átalakítás, fejhallgató javítás
Audio-Technica ATH-A1000Z fejhallgató átalakítása
Dátum: 2021. 05. 18.
Az Audio-Technica ATH-A1000Z ART típusú fejhallgatót is át lehet alakítani cserélhető kábelessé két darab 3.5mm-es jack aljzat beépítésével.
A Lumberg KLB 4 felületre szerelhető 3.5mm-es sztereó jack aljzat beépítési átmérője megegyezik a gyári kábel-átvezető furatok átmérőjével, és elfér a fejhallgató műanyag burkolata alatt, így a csatlakozó aljzatok beépítése tiszta munka: szépen kivitelezhető a fejhallgató roncsolása nélkül.
Az átalakítás második lépése, hogy a korábban levágott gyári kábel felső végeire egy-egy 3.5mm-es jack dugót szerelünk.
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Fejhallgató átalakítás
Csatlakozó: Jack aljzat Lumberg KLB 4 (2db)
Csatlakozó: Standard jack dugó 3.5mm sztereó (2db)
Javítás: Csatlakozó csere fejhallgatón
fejhallgató átalakítás, fejhallgató javítás - Audio-Technica fejhallgató javítás
Superlux HD662 Evo fejhallgató átalakítás és kábelcsere
Dátum: 2021. 02. 03.
Superlux HD662 Evo fejhallgató javítása: átalakítás és teljes kábelcsere 1.5m KáCsa KCE-HP OFC réz fejhallgató kábellel, szilikon csőből készített törésgátlóval ellátva.
Ennél a modellnél minden esetben teljes kábelcserét szoktam javasolni, mert nem tartom túl szerencsésnek a gyári elgondolást, miszerint egy jack dugó lóg ki a fejhallgató részből egy nagyon rövid kábelen, ahelyett, hogy egy akármilyen beépíthető csatlakozó aljzatot szereltek volna rá.
Kifejtem bővebben: Habár a fejhallgató gyárilag cserélhető kábeles, a rövid jack dugós kábel pont olyan valószínűséggel sérül meg, mint az egyszerűen kicserélhető alsó kábel, ugyanakkor a dugó cseréjéhez mindenképpen szét kell szerelni a fejhallgatót és a javításhoz forrasztás szükségeltetik. Vagyis a felhasználó ott van, ahol a part szakad: ha nem tud forrasztani, akkor kénytelen szervizbe vinni a fejhallgatóját, hiába a cserélhető a kábel…
A másik dolog az, hogy a kábelen minden csatlakozó, headset vezérlő és bármilyen egyéb bizgenytű mind egy újabb gyenge pontjává válik a fejhallgatónak. Azt tudni kell, hogy a fejhallgató kábelek nem szoktak középen elhasználódni, rendeltetésszerű használat mellett szinte kivétel nélkül a csatlakozó tövében vagy a felső törésgátló alatt sérülnek meg.
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Kábelcsere fejhallgatón
Kábel: KáCsa KCE-HP OFC réz fejhallgató kábel (2m-ig)
Csatlakozó: Standard jack dugó 3.5mm sztereó
Utángyártott fülpárna Superlux HD662 Evo fejhallgatóhoz
fejhallgató átalakítás, fejhallgató javítás - Superlux fejhallgató javítás
Sony MDR-7506 fejhallgató átalakítása
Dátum: 2020. 03. 07.
Felkérést kaptam egy Sony MDR-7506 fejhallgató átalakítására. Az átalakítás célja az volt, hogy a gyárilag fix kábeles fejhallgatót cserélhető kábelessé alakítsam, hogy aztán két különböző kábellel normál sztereó jack kimenethez valamint szimmetrikus XLR kimenethez (4 pólusú XLR aljzat) is csatlakoztatható legyen.
A fejhallgatók szimmetrikus bekötésének az az előnye, hogy a kábel által felszedett zaj kiszűrhetővé válik, a hangkép pedig tisztább és részletgazdagabb lesz. Ennek alapfeltétele, hogy olyan erősítőt használjunk, ami rendelkezik szimmetrikus fejhallgató kimenettel. A szimmetrikus hajtás továbbá csak szimmetrikus fejhallgató kábel szimmetrikus bekötésével valósítható meg, amihez az kell, hogy a kábelben 4 belső vezető legyen, mert ebben az esetben a hangcsatornák negatív pólusa nem lesz közös.
A fejhallgatóba egy 3.5mm-es sztereó jack csatlakozó aljzat volt beszerelve egy korábbi átalakítás eredményeképpen, hogy a fejhallgató kábel egyszerűen cserélhető legyen, ha netán tönkremenne, mert a kábelek már csak ilyenek. Azonban a sztereó jack csatlakozó mindössze 3 pólusú, ezért a sztereó jel szimmetrikus továbbítására nem alkalmas. A megoldást ez esetben az AKG fejhallgatókról már jól ismert MXLR avagy mini XLR csatlakozó jelentette, ami leggyakrabban szintén csak 3 érintkezővel rendelkezik, de létezik belőle 4, 5 illetve 6 pólusú kivitel is. Nekem az 5 pólusúból volt néhány, ezért ezekkel dolgoztam úgy, hogy a középső érintkezőt nem kötöttem be. Az 5 pólusú MXLR csatlakozók használata nem túl gyakori (pilóta headsetekben használják), ezért a bekötést önkényesen határoztam meg. Az egyes érintkezők a dugón és az aljzaton is számozva vannak.
5 pólusú beépíthető mini XLR dugó bekötése a fejhallgatón és
5 pólusú lengő mini XLR aljzat bekötése a cserélhető fejhallgató kábelen
Bal hangcsatorna meleg pont (pozitív)
Bal hangcsatorna hideg pont (negatív)
Jobb hangcsatorna hideg pont (negatív)
Jobb hangcsatorna meleg pont (pozitív)
Az átalakítást azzal kezdtem, hogy kiszereltem a jack aljzatot a fejhallgatóból, majd felfúrtam a lyukat, hogy a nagyobb átmérőjű beépíthető mini XLR dugó beleférjen. Hát, éppenhogy befért, az anyacsavart sajnos nem is tudtam rácsavarni, de olyan szűk lyukat fúrtam, amiben a dugó külső menete megszorult, és a biztonság kedvéért még be is ragasztottam, hogy biztosan ne lazuljon meg és ne forduljon el a kábel mozgatásától. Át kellett forrasztani a fejpánton átmenő kábel két vezetékét is, melyek a jobb oldali hangszóró érintkezőihez vezetik a jelet a bal oldali fülkagylóból, hiszen a bal és a jobb hangszóró negatív szála korábban össze volt közösítve.
A két különböző cserélhető fejhallgató kábel elkészítéséhez a megrendelő kérésének megfelelően másfél méter hosszú KáCsa KCE-HP típusú prémium fejhallgató kábeleket használtam, melyekben OFC (oxigén mentes réz) belső vezetők találhatók. A kábeleket ES-01 kígyóbőr borítással is elláttam. Az ES-01 kígyóbőr egy fekete színű rugalmas kábelharisnya, ami plusz védelmet biztosít a kábeleknek. A felső csatlakozó mindkét kábelen egyforma, 5 pólusú mini XLR aljzat. Az alsó csatlakozó az egyik kábelen egy átalakítós sztereó jack dugó asszimmetrikus kimenethez, a másik kábelre pedig egy szimmetrikus kimenethez illeszkedő 4 pólusú XLR dugó került.
4 pólusú XLR dugó szimmetrikus (balanced) bekötése
Bal hangcsatorna meleg pont (pozitív)
Bal hangcsatorna hideg pont (negatív)
Jobb hangcsatorna hideg pont (negatív)
Jobb hangcsatorna meleg pont (pozitív)
Utángyártott fülpárna Sony MDR-7506 fejhallgatóhoz
fejhallgató átalakítás, fejhallgató javítás - Sony fejhallgató javítás
fejhallgató javítás • fülhallgató javítás
info@fejhallgatoszerviz.hu | +36 20 492 4401 | Kérjen árajánlatot!
Fejhallgató és fülhallgató javítás 7.000 forinttól.
A javítás átfutási ideje átlagosan 1 hét.
16 nyitvatartási napon belül át kell venni.
+36 20 492 4401
Fejhallgató és fülhallgató csatlakozók általános bekötése
Fejhallgatók és fülhallgatók bekötése (típus szerint)
Autó GPS nyomkövető javítás
headsetes fejhallgató javítás (19)
régi fejhallgató felújítása (10)
headsetes fülhallgató javítás (7)
gamer headset javítás (35)
pilóta headset javítás (3)
Kingston HyperX headset javítás
Sound Blaster headset javítás
A fejhallgatókon lévő fülpárna vagy szivacs egy idő után elhasználódik, a műbőr borítás lemállik. Az elhasználódott fülpárnák cseréje általában egyszerű, a legtöbb típushoz kapható utángyártott fülpárna.
Bluetooth fejhallgatók, törött fejhallgatók javítása
Burning-Elektronic, hangszóró és hangfal javítás
© 2013-2022. FejhallgatóSzerviz.hu | Általános Szerződési Feltételek | Adatvédelmi Tájékoztató | Impresszum